ভোট গণনায় কেন্দ্রীয় সরকারি কর্মীদের নিযুক্ত করা নিয়ে তৃণমূলের মামলা খারিজ হাইকোর্টের

কলকাতা: ভোট গণনায় কেন্দ্রীয় সরকারি কর্মীদের নিযুক্ত করা নিয়ে তৃণমূলের মামলা খারিজ করল কলকাতা হাইকোর্ট (Calcutta High Court)। হারিট করলেন বিচারপতি কৃষ্ণা রাও। প্রত্যেক গণনার টেবিলে কমপক্ষে এক জন কাউন্টিং সুপারভাইজার বা সহকারী হিসাবে কেন্দ্রীয় সরকারি কর্মচারী নিয়োগের যে সিদ্ধান্ত নিয়েছিল নির্বাচন কমিশন (Election Commission), তাতে হস্তক্ষেপ করল না কলকাতা হাইকোর্ট। আদালত জানায়, কেন্দ্রীয় কর্মীদের গণনার কাজে নিয়োগের সিদ্ধান্ত বৈধ।
বৃহস্পতিবারই হাই কোর্টের দৃষ্টি আকর্ষণ করেন তৃণমূল সাংসদ তথা আইনজীবী কল্যাণ বন্দ্যোপাধ্যায়। তাঁর বক্তব্য, ভোট গণনাকেন্দ্রে সুপারভাইজার হিসাবে শুধুমাত্র কেন্দ্রীয় সরকারি কর্মীদের নিয়োগ করছে কমিশন। মামলায় আদালতের পর্যবেক্ষণ :–

* কেন্দ্রীয় সরকার। রাজ্য সরকারের কর্মচারীর পরিবর্তে কেন্দ্রীয় সরকার/কেন্দ্রীয় পিএসইউ-এর কর্মচারীকে গণনা সহকারী হিসেবে নিয়োগ করার ক্ষেত্রে এই আদালত কোনো অবৈধতা খুঁজে পায় না।

আরও পড়ুন: শাখাওয়াত মেমোরিয়াল স্কুলে মমতা বন্দ্যোপাধ্যায়

* জনপ্রতিনিধিত্ব আইনের ১০০ ধারায় বলা হয়েছে যে, সংবিধানে এই আইনের অধীনে প্রণীত কোনও আদেশ অমান্য করা হলে, তা নির্বাচনকে বাতিল ঘোষণা করার কারণ হবে। যদি আবেদনকারী দেখতে পান যে গণনা চলাকালীন, কেন্দ্রীয় সরকারের কর্মচারীরা, যাদের গণনা তত্ত্বাবধায়ক হিসাবে নিযুক্ত করা হয়েছে এবং গণনায় সহকারীরা বিজেপির প্রার্থীকে সুবিধা দিয়েছে অথবা এমন কিছু করেছে যার কারণে আবেদনকারীর প্রার্থী পরাজিত হয়েছেন, তাহলে আবেদনকারীর একটি নির্বাচনী পিটিশনের মাধ্যমে এটিকে চ্যালেঞ্জ করার স্বাধীনতা রয়েছে।

* আবেদনকারী প্রমাণ করতে পারেন যে, গণনা তত্ত্বাবধায়ক এবং গণনা সহকারী হিসাবে নিযুক্ত কেন্দ্রীয় সরকার/কেন্দ্রীয় পিএসইউ-এর কর্মচারীরা ভোট গণনার সময় ভোট কারচুপি করে আবেদনকারীর প্রতিপক্ষকে সাহায্য করেছেন, তাহলে আবেদনকারী নির্বাচনী আবেদনে সমস্ত বিষয় উত্থাপন করার স্বাধীনতা পাবেন।
* এই বিষয় বিবেচনা করে, আদালত আবেদনের কোনো সারবত্তা খুঁজে পায়নি । তাই আবেদন খারিজ করা হল।